NEM ÉRTENI KELL,

HANEM CSINÁLNI

. EXT.-FOLYÓPART-ESTE 1, 2

Egy fiú (18) és egy lány (16) csókolóznak egymáson fekve a zöld füvön naplementében. Nyári ruhákban vannak. A folyó csobog, a távolból halk, fals zongoraszó hallatszik, minden idilli.

2. EXT.-UTCÁN.ESTE 3, 4, 5

Az ég nagyon sötétkék, a hold világít, tücskök ciripelnek, a kutyák ugatnak a messzeségben. Kapu előtt elköszönnek egymástól, a lány szeretne bemenni, a fiú fogja a karját, kint akarja tartani, majd csókkal akar elköszönni. A lány nem hagyja, int egyet neki kedvesen, a lány átmászik a kapun, mire a fiú elindul az utcán az ellenkező irányba, és rágyújt egy cigarettára.

3.INT.-KONYHA-ESTE 6, 7, 8

Lány besurran a bejárati ajtón, leteszi a táskáját, a tornacipőjét, és bemegy nagyon halkan egy ajtón. A konyhában ülve várja anya a lányát, rózsaszín pongyolában, kontyba kötött hajjal, előkészített melegszendviccsel és micimackós bögrében kakaóval. Meleg lámpafénynél beszélget sugdolózva anya és lány, aki közben idétlenül zabál. Vallatás.

ANYA

Hol voltál babám?

LÁNY

A parton.

ANYA

Ki az a fiú?

LÁNY

Nem ismered, Dórinak a haverja.

LÁNY

Erre lakik ő is.

ANYA

A másik irányba indult miután átmásztál.

Lány hallgat, anya várja a válaszát, de nem érkezik.

ANYA CONTD

Kéne tudjak róla?

LÁNY

Nem.

Tíz másodperc csend után folytatja az evést. Anya meredten néz a lányra, elkeseredetten levegőt vesz. Farkasszemet néznek, mindketten sírni fognak. Lány belekortyol a kakaóba.

4. INT.-LAKÁS/TANTEREM -DÉLUTÁN

Archív felvétel kislányról ahogy koncerten zongorázik.

Kislány (7) ül a zongoránál.

Kislány (7) szoknyában ül a zongoratanár ölében, tanár keze a kislány combján.

LÁNY MONOLÓG CONT'D (KK)

Kíváncsi vagyok, hogy milyen lennék,

ha ez nem lett volna. igazából simán

lehet, hogy minden pontosan ilyen lenne,

és csak keresem a kifogásokat Ez nem olyan

eset, hogy bármi ilyen nagyon durva maradandó

kárt okozott volna nekem a tanár úr.Nem

érdekelte, hogy értem-e amit csinálok, hogy mit játszok,hogy zenész legyek. Üljek egyenesen, tartsam meg a csendet a darab előtt és után és

mosolyogva hajoljak meg. Utálom magam,

hogy őmiatta mentem a versenyekre, mert

szerettem a dícséretét. Énekelni nem volt

szabad, ahhoz nem értek. A könnyűzene butaság,

a jazz magasfok, én meg 135 centi magas

vagyok.Megcsókolt sokszor. Előtte az ölébe ültetett. Egyszer mondtam, hogy most nem

akarom. Nem értette, csak mosolygott és

húzott közelebb. Ez azt hiszem erőszak volt.

MONTÁZS MÁSKÉPPEN VÁGVA, FELGYORSÍTVA

Archív felvétel kislányról ahogy koncerten zongorázik.

Kislány (7) ül a zongoránál.

Kislány (7) szoknyában ül a zongoratanár ölében, tanár keze a kislány combján.

LÁNY MONOLÓG CONTD (KK)

A román családokban szokás szájoncsókolni a gyermekeket. Ő román volt, mondta is, hogy úgy szeret mintha a lánya lennék. Nem tudom, hogy mit okozott, de csak keletkezik valami benned. Én nem haragszok rá, nem félek tőle, és akkor sem volt így. Ha egy alkalommal nem idegesít fel, el se mondom senkinek soha. És ha nem mondom el senkinek, már elfelejtettem volna.

Archív felvételen kislány meghajol.

5. INT.- EBÉDLŐ - DÉLELŐTT 10, 11, 12

Lány elegáns, pántos, virágos ruhácskában kimegy a konyhába. Anya ül a megterített asztalnál. Levest esznek. Szótlan pillantások kettejük között. Az anya megvetően nézi a lány ruháját.

ANYA

Minek kell még a templomban is pucérkodnod?

6. INT.-TEMPLOM -DÉLELŐTT –MONTÁZS

Jézus

Szűz Mária és lány

IMPRÓ†

LÁNY MONOLÓG CONT'D (KK)

Néha úgy érzem, hogy úgy érzi én is tehetek róla. Mert kell nekem pucérkodni, meg kihívóan mozogni. Áruld már el anya, hogy hol vonzó egy hétéves?! Meg a miért hagytam négy évig, hogy ez történjen. Nem tudom. Sajnálom, hogy ez történt. Egyszer az történt, hogy mise után zongorakoncert volt, és a tanár úr volt a második fellépő. Anya nagyon zaklatott lett. Végig fogta a kezem. Megkérdezte, hogy érint ez a találkozás vele, és teljesen kiakadt, hogy még annyira se érint engem rosszul mint őt.

7 .INT.-SZOBA-BÁRMIKOR

Fiú és lány ülnek egy fehér fal előtt, egymással szembe fordulva.

FIÚ

Menjünk le a parkba

LÁNY

Inkább a partra.

FIÚ

Mi bajod?

FIÚ

14 éves vagy.

LÁNY

Igen.

FIÚ

És 13 voltál.

LÁNY

Igen, 13 voltam, most

pedig 14.

A fiú hallgat.

LÁNY (FOLYT)

Nehogy azt hidd, hogy te

rontottálmeg!

Lány feláll és kisétál a képből.

LÁNY

Menj a francba.

Fiú kiabál a lány után.

FIÚ

Nem vagy normális!

LÁNY MONOLÓG CONTD (KK)

Hogy a fiúkkal való kapcsolatomra milyen hatássalvolt, azt meg végképp nem tudom.

8. MONTÁZS

16. Férfi kéz markolja a karját.

17. Elájul egy folyósón.

18. Kapun mászik át.

19. Sietve öltözik.

20. Kinyújtja a nyelvét.

21. Zongorázik.

22. Keresztet vet.

23. Hány.

24. Énekel.

25. Rágja a körmét, idegesen rázza a lábát.

26. Ajtóbecsapás

27. Takaró alá bújás.

LÁNY MONOLÓG CONT’D (KK)

Nem akarok hazudni anyának, de nagyon jó lettem benne. Mindentől félt engem, akkor is, ha nincs mitől. Tudok magamra vigyázni, és tényleg nem vagyok rossz. Nem én tehetek róla, ha nem érti mi a jó abban, ha dugiban elszívsz egy szál cigit a barátnőddel a sikátorban.

Csók.

Fut az esti utcán.

Cigizik.

Citromfűvel dörzsöli az ujjait, rágót vesz be.

Boros üvegbe kortyol.

Táncol.

Sörös doboz ciccen.

Köröspart.

LÁNY MONOLÓG CONTD (KK)

Én szeretek élni. Szeretek csókolózni, hazafele futni, a cigifüstöt, sokat táncolni, a sört, a partot. Néha kicsit túlzásba viszem a dolgokat és elvesztem a kontrollt, de ez része az életnek, mármint a tanulás.

MONTÁZS MÁSKÉPPEN VÁGVA plusz

Lány hány, zabál, kimeredő bordák.

Valaki felpofozza, valakit felpofoz, beül egy kocsiba, zuhanyzik.

LÁNY MONOLÓG CONTD (KK)

Nem érzek félelmet a tanár úr óta. Akkor az veszélyes volt, de egyáltalán nem féltem, mert izgalmas volt, hogy van egy titkom. Nem hiszem el, hogy bajom eshet. Pedig párszor megjártam. A tanár úr megszűntette a határaimat.

9. JELENKOR ZENE-MONTÁZS

Koncertfelvétel Wrepperz dolgok-montázs

LÁNY MONOLÓG CONT'D (KK)

Legjobban az bánt, hogy egy idő után már meg se akart tanítani játszani, csak utánoztatott. Én tényleg akartam zenélni. Igaz, nekem is kérnem kellett volna többet, tanítson, de nehéz volt a zeneelmélet, és románul se tudtam, ő pedig mindig ideges lett, amikor látta, hogy még mindig nem tudom lejátszani lapról azt a kurva szonátát.

10. EXT.-KERT-ÉJSZAKA

Kivilágított Szűz Mária szobor a lány kertjében éjszaka. Közben kutyaugatás hallatszik és néha látjuk ahogy a két kutya csahol.

Lány lassan surran egy kapun keresztül, fél perc múlva követi egy fiú, ugyanolyan titokzatosan.

LÁNY MONOLÓG CONTD (KK)

Tudtam, hogy nincs rendben és mégsem mondtam semmit. Tudtam, hogy nincs rendben és mégsem mondtam semmit. Lehet csak ürügynek használom magam ellen mert egy szar alak vagyok. Minden rosszat amit okoztál a zenémet illetően, meggyógyítottam, aztán, hogy más rosszat okoztál-e azt nem tudom. Én nem érzem, más nem mondta.